cyanic-selkie/wikianc huggingface dataset:
Nuzi
Arkeologi
Til dags dato er rundt 5000 leirtavler kjente, hovedsakelig bevart ved University of Chicago Oriental Institute, Harvard Semitic Museum og Iraks nasjonalmuseum i Bagdad. Mange av tekstene er rutinemessige lov- og forretningsdokumenter og rundt en fjerdedel angår forretningstransaksjoner for en enkelt familie. Det store flertallet av funnene er fra den huttittiske perioden under det andre millennium f.Kr. og med det gjenværende som er datert tilbake til byens grunnleggelse under det akkadiske rike. Kanskje det mest berømte gjenstanden som er funnet er et kart av lokalregionen som er datert til akkadiske perioden. Et arkiv samtidig med det hurrittiske arkivet ved Nuzi har blitt utgravd fra «det grønne palasset» ved stedet Tell al-Fakhar, rundt 35 km sørvest for Nuzi.
Provinsby på 1300-tallet f.Kr.
Den beste kjente perioden for stedets historie er på 1400- og 1300-tallet f.Kr. Leirtavlene fra denne perioden indikerer at Nuzi var en mindre provinsby i nordlige Mesopotamia på den tiden da området var hovedsakelig befolket av hurrittere, et folk som er godt kjent, men svakt dokumentert, og det ville ha vært enda mindre kunnskap om dem om det ikke var for informasjonen avdekket ved dette stedet.
Nuzi var en provinsby i kongedømmet Arrapha. Den ble administrert av en guvernør, šaknu, fra palasset. Dette palasset som lå i sentrum av jordhaugen, hadde mange rom arrangert rundt en sentral gårdsplass. Funksjonene til en del av rommene har blitt identifisert: mottakelsesrom, boliger, kontorer, kjøkken, og lagerrom. Arkivene som har blitt gravd opp forteller om den kongelige familie, foruten også organiseringen av palassets interne administrasjon og dets besittelser, og betalinger i rasjoner som arbeiderne fikk fra arbeid på markene. Junioroffiserer ved den kongelige administrasjonen er sukkallu, tidvis oversatt som «vesirer», halṣuhlu var «distriktslederen», og hazannu, «borgermester», var hver for seg ansvarlige for et administrativt nivå. Loven ble utført av disse, men også av dayānu, «dommere», utplassert i distriktene. Frie undersåtter av staten var forpliktet til et gebyr, Ilku, som synes å bestå av oppgaver som militærtjeneste, arbeid for ulike myndighetstjenester, inkludert på dets land.
Sudan under Sommer-OL 1972
Sudan under Sommer-OL 1972. Førtien sportsutøvere fra Sudan deltok i fire grener (boksing, friidrett, fotball og vektløfting) under Sommer-OL 1972 i München. Dette var tredje gang Sudan deltok i et OL og de vant ingen medaljer.
Baden-Baden
Baden-Baden er en by i delstaten Baden-Württemberg i det sørvestre Tyskland. Byen har en utstrekning på 140,21 km² og en befolkning på ca. 54 000 innbyggere (2004). Byen ligger ved motorveien A5 ca. 40 km sør for Karlsruhe.
Byen er verdenskjent som kursted og med sin vakre beliggenhet i den vestre enden av Schwarzwald og med utsikt over Rhindalen er det et populært kur- og turiststed med badehotell og kasino. I byen finnes det blant annet et termalbad som har fått navnet Caracalla-Therme etter den romerske keiseren som anla Caracallas termer. Fram til 1931 het byen bare Baden, men den ble ofte omtalt som Baden in Baden for å skille den fra Baden ved Wien og Baden i Sveits. Helt siden 1800-tallet ble byen omtalt som Baden-Baden – og slik ble dagens dobbeltnavn skapt. Baden-Baden er siden 1997 en olympisk by etter at den ble tildelt denne tittelen av IOK.
Asle Dingstad
Asle Dingstad (født 1946) var forlagssjef i Luther Forlag, et av Norges eldste forlag. Han er utdannet prest og var prost i Larvik prosti i Den norske kirke før han konverterte til Den nordisk-katolske kirke, der han nå er prest. Dingstad har tidligere vært kandidat til ledige bispeseter i Den norske kirke og fikk den gangen en del stemmer som biskop.
Han ble forlagssjef i Luther Forlag i 1998. Han er siden 2008 sokneprest i St. Johannes Døperen menighet i Oslo.
«Dingstadsaken»/«Tunsbergsaken»
Dingstad tilhørte et høykirkelig orientert og konservativt miljø innen Den norske kirke. Mens han var prost i Tunsberg bispedømme frasa Dingstad seg på 1990-tallet tilsyn av biskop Sigurd Osberg, og nektet dermed å anerkjenne ham som biskop. Dette skjedde etter at Osberg hadde reist alvorlig tvil ved holdbarheten i kirkens nei til homofilt samliv som en legitim samlivsform. Dingstad selv delte synet til flertallet av det daværende bispekollegiet. Dingstads tilsynsnekt førte igjen til at Osberg i 1998 reiste læresak mot prosten. Dette var den første saken som var blitt reist for Den norske kirkes lærenemnd. Lærenemnda ga i sin uttalelse i 2000 ikke prost Dingstad rett til å nekte biskopen tilsyn (Tunsberg-saken 14. mars 2000). Dingstad sa fra seg embedet som prost og konverterte til Den nordisk-katolske kirke som konsekvens av Lærenemndas beslutning. Han ble presteviet der 12. august samme året.
Motstand mot kjønnsnøytral ekteskapslov
Sammen med Nina Karin Monsen og Helge Johan Thue, samt flere andre, stevnet Dingstad staten for å få vurdert begrepet gyldig ekteskap og krav om å få likestilt ektepar med partnere når det gjaldt å akseptere den nye kjønnsnøytrale ekteskapsloven, Felles ekteskapslov.
Saken ble avvist både av Oslo tingrett, Borgarting lagmannsrett og endelig av Høyesteretts ankeutvalg 2. juli 2010. I Ankeutvalgets begrunnelse heter der i avsnitt (18) at
Og videre fremholdt Høyesteretts kjæremålsutvalg i avsnitt (20):
Sammen med 538 andre ektepar klaget gruppen avvisningen inn for menneskerettsdomstolen i Strasbourg, og krevde å få rett til å reise sak i Norge. Klagemålet ble avvist der i 2012.
William Aligo
William Aligo (født 27. mars 1983) er en tidligere fotballspiller fra Sørlandet. Aligo er oppvokst i Søgne like utenfor Kristiansand og har spilt for.
Biografi
William Aligo er opprinnelig født i Sudan, men kom til Norge i tidlig alder. Han vokste opp i Søgne like utenfor Kristiansand, og viste raskt et fotballtalent utenom det vanlige. Aligo meldte etterhvert overgang til, hvor han fikk tildelt draktnummer 21. På denne tiden ble Aligo regnet som et av landets største talenter innenfor sin årsklasse, og var velkjent på Sørlandet etter å ha briljert i gutte- og juniorfotball de foregående årene. Aligo slo aldri helt gjennom på A-laget til Start, og fikk kun én kamp i Tippeligaen som innbytter mot Rosenborg i 2002.
Etterhvert trappet Aligo ned satsingen, og meldte overgang til Flekkerøy Idrettslag. Her hadde Aligo stor suksess, og sto fram som en av klubbens desidert beste spillere. Han var fast inventar i førsteelleveren, og ruvet i midtforsvaret. Etter å ikke ha fått noen tilbud fra større klubber, valgte Aligo å trappe ytterligere ned med fotballen. Han meldte overgang til Donn i 3. divisjon.
Grønnstjertvinge
Utseende
Begge kjønn har brunsvart farge på vingenes overside. Langs vingeranden, et fint lyst tynt bånd eller kant (frynser). Vingeundersidene er stort sett helt grønne. Men med noen lyse hvite flekker i en linje midt i vingene. Framvingenes underside er noe brunlig i bakkant. Bakvingen har en liten antydning til stjert, mest fordi frynsene i vingekanten er mørke.
Vingespennet er mellom 23 og 25 millimeter.
Kroppen har et ytre skjelett (hudplater) som holder de bløte indre organene på plass. Det ytre hudskjelettet er bygd opp for det meste av kitin. Brystet og bakkroppen er brunsvart og har lite håret på oversiden. Undersiden har tett hårbekledning av gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og flatt, med et grovt punktert mønster.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er beskyttet av en framoverstikkende nakkehud.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Denne er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er lys beige farget og har noen små mørke prikker eller flekker. De er bønneformet og ligner på frø. De er festet i et magebelte, til et blad eller lignende.
Levevis
Grønnstjertvinge finnes på solrike lune enger, tørre myrer og lyngrabber i åpen skog. Arten finnes gjerne i veiskråninger og lignende.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er tidlig om forsommeren, fra slutten av april til begynnelsen av juli. Vingene holdes sammenlagt opp og ut fra kroppen, og den lyst grønne vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp. Eggene legges enkeltvis på oversiden av et blad, på næringsveksten.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larven lever som plantespiser på blåbær, blokkebær, tyttebær, og tranebær.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Grønnstjertvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom omtrent fire uker.
Utbredelse
Grønnstjertvinge finnes i Danmark, Sverige og Finland. Den er utbredt i Nord-Afrika, Asia, og hele Europa. Utbredelsen i Norge er noe flekkvis, men den finnes i lavlandet nord til Troms.
Fillmore
Fillmore kan vise til:
Norge i rødt, hvitt og blått
«Norge i rødt, hvitt og blått» er én av Norges mest kjente nasjonale sanger. Den er mye brukt på 17. mai. Sangen er fra okkupasjonstiden (1941), med tekst av Finn Bø, Bias Bernhoft og Arild Feldborg. Melodien er komponert av Lars-Erik Larsson, opprinnelig som «Obligationsmarschen» med tekst av Alf Henrikson – et bestillingsverk for den svenske staten.
Tekst
Teksten til «Norge i rødt, hvitt og blått» er rettighetsbelagt. Finn Bø har utgitt den i sin bok «Jeg tar mig den frihet» fra 1946, der han opplyser at teksten ble skrevet i 1942.
Bakgrunn
«Obligationsmarschen» skulle stimulere salget av såkalte försvarsobligationer. Inntektene skulle styrke det svenske forsvaret, blant annet ved å «gjuta kanoner» og «ladda patroner», som det står i teksten. I refrenget understrekes budskapet ytterligere: «Går du med efter obligationer / Har du hört vilken ränta vi får / Vi ska skramla till flera miljoner / Vi ska tömma vår spargris i år».
Frem til 2022 antok man at en sang med tittelen «Det skal lyse over by´n igjen» var en slags forløper til dagens versjon av «Norge i rødt, hvitt og blått». Den første visen var planlagt som avslutningsnummer i revyen Fra tid til annen på Chat Noir i Oslo i august 1941 og skulle, ifølge programheftet, framføres av revyartisten Synnøve Gleditsch sammen med hele ensemblet. Synnøve Gleditsch fikk sangen tilsendt og hennes mann, Henry Gleditsch, teatersjefen på Trøndelag teater som senere ble henrettet av nazistene, hadde sett på den og sagt at «den kommer aldri gjennom sensuren.» Han fikk rett. Det statlige sensurorganet Teaterdirektoratet, opprettet av okkupasjonsmakten, grep inn etter generalprøven og stoppet videre fremføring av nummeret. Dette skjedde til tross for at revynummeret, i henhold til praksis, var oversendt Teaterdirektoratet og godkjent i forkant av revyen. Den enorme begeistringen som «Det skal lyse over by´n igjen» vakte på generalprøven, skal ha vært årsaken til at direktoratet til slutt forbød revynummeret. I 2022 ble originalvisen fra Chat Noirrevyen Fra tid til annen gjenfunnet, og denne sangen kan ikke sies å være en forløper til «Norge i rødt, hvitt og blått».
«Norge i rødt, hvitt og blått» ble trolig aldri fremlagt for sensuren, men var heller ment som en illegal sang. Den ble ikke skrevet i 1941, men trolig i 1942 eller 1943. Verken Arild Feldborg eller Finn Bø klarte etter krigen å tidfeste det eksakt, men Arild Feldborg skrev en rekke illegale viser i 1942 og frem til han måtte flykte over til Sverige i 1943. «Norge i rødt, hvitt og blått» var en av grinifangenes favorittsanger, og skal ha blitt spilt inn av norske flyktninger i Sverige under krigen. Denne platen skal så ha blitt smuglet over til England for å bli spilt i de norske sendingene derfra.
Under fredsjubelen i mai 1945 dukket «Norge i rødt, hvitt og blått», med tittelen «Rødt, hvitt, blått» opp i revyen Det smaker av fugl. I et av numrene kom revyartisten Lalla Carlsen på scenen, kledd i rødt, hvitt og blått, og sang den versjonen man kjenner i dag. Visen var ikke lenger et fordekt håp om fred, men en fredshyllest. Det tredje verset var skrevet om, og snart fikk sangen sin endelige tittel: «Norge i rødt, hvitt og blått». I Chat Noirs programheftet til Det smaker av fugl oppsto forvekslingen med «Det skal lyse over by´n igjen»idet det heter «Skrevet av Finn Bø i 10. august 1941 og strøket av sensuren samme dag.»
Revynummeret ble en stor suksess. Én publikummers reaksjon, formidlet av revyforfatter Alfred Næss, forteller om hvilke sterke følelser den kunne utløse:
Lenge sto revyforfatter Finn Bø alene som opphavsmann til visen. I senere tid er hele forfatterkollegiet bak Chat Noir-revyen Fra tid til annen tilkjent æren for teksten: Bias Bernhoft, Arild Feldborg og Finn Bø. I programheftet står alle tre kollektivt oppført som forfattere.
Sanger Arne Sveen fikk kort tid etter frigjøringen i oppdrag å for første gang spille sangen inn på plate, arrangert av Robert Levin. Innspillingen fant sted i Jarlen kino i Åkebergveien 34, der Sveen stod for versene mens fem av samtidens kjente sangere, deriblant Theodor Andresen og Hans Tveten koret refrenget.
Sangeren Jens Book-Jenssen med Carsten Kloumans kor og orkester fikk en hit med sangen i 1963 (på HMV AL 6119).
UTC+09.30
UTC+09.30 er et belte av tidssoner som ligger ni timer og tretti minutter før standardtiden UTC. I 2008 omfattet UTC+09.30 følgende områder:
Eksterne lenker
Huso horario
Swaziland under Sommer-OL 1972
Swaziland under Sommer-OL 1972. To mannlige sportsutøvere fra Swaziland deltok i friidrett og skyting under Sommer-OL 1972 i München. Det var første gangen som Swaziland deltok i et OL, de vant ikke noen medaljer.
Amstrad PCW
Amstrad PCW var en serie av personlige datamaskiner produsert av det britiske selskapet Amstrad fra 1985 til 1998.
På alle modeller, inkludert den siste, lå CPU, RAM, diskettstasjon og strømforsyning i skjermen. Alle modellene inkluderte en skriver, bortsett fra den siste. Tidligere modeller brukte en 3-tommers diskett, mens de som ble solgt fra 1991 og utover brukt 3,5-tommers disketter, noe hadde blitt standard rundt det tidspunktet PCW-serien var lansert. Et utvalg av billige produkter ble lansert for å kopiere 3-tommers disketter til 3,5-tommers formatet, slik at data kunne bli overført til andre maskiner.
Snoker
Snoker (Colubridae) er en stor parafyletisk gruppe med slanger. Hvor mange arter gruppen inkluderer hersker det stor forvirring rundt. Anslagene varierer fra 844 (The Reptile Database) til over 2000 (ReptileKnowledge.com).
Snoker er den største og viktigste gruppen med slanger, utbredt i alle verdensdeler. De fleste er ikke giftige, men noen er også giftige (men må ikke forveksles med giftsnoker). En vanlig inndeling har vært å dele familien i fire underfamilier, men siden familien er parafyletisk må man regne med endringer.
Blant arter som regnes som snoker finner man i norsk fauna buorm og slettsnok.
Odalstunet
Odalstunet er et museum i Odalen i Innlandet. Museet omfatter både bygninger og gjenstander i de to kommunene Sør-Odal og Nord-Odal. Odalstunet drives som et lag som ble stifta i 1948. I tillegg til et sentralt tun som inneholder bygninger fra garder og plasser i Odalen har museet også ansvaret for å bevare bygninger på sine opprinnelige steder rundt omkring i bygden. Alle bygninger, redskaper og utstyr har museet fått i gaver. Museet driftes i dag av Anno Museum i samarbeid med Odalstunets styre.
Tunet på Os
På Vestre Os i Sør-Odal ligger selve tunet og museets kontorer. Gardstunet på museet har blitt satt opp som et firkanttun og er sammensatt av bygninger som har blitt flytta hit fra en av de to kommunene samt diverse moderne bygninger av praktisk type. De første bygningene ble satt opp her i 1955. Området er delt inn i to hoveddeler; gardstunet og husmannsplassen. Det har også blitt satt opp andre bygninger som ikke direkte er knytta til verken garden eller plassen.
Bevaring på opprinnelig sted
Odalstunet består i tillegg til hovedtunet også av flere andre hus og byggverk som fortsatt står, og blir bevart, på sine opprinnelige steder.
Arrangementer
Årets høydepunkt er «Liv i stuene» som arrangeres i juni. Da vises mange gamle handverk og ulike former for arbeidsliv fra gamle dager. Et hundretall frivillige med gamle klær og flere tusen gjester møter fram under disse såkalte tundagene. Av aktiviteter på tunet kan nevnes hamring i smia, røyking i kjona, tjærebrenning, såpekoking, baking, veving, spinning, kinning, separering, lafting, flishøvling, karding, kurvbinding og tegerbinding med mer. Husmannsfamilien holder til på plassen, skomakeren jobber i arbeidsrommet og en spillemann slår av en trall. I tillegg serveres det mat og drikke under dette arrangementet. Hvert år arrangeres også Olsok-messe, Barnas dag og Jul i stuene. Om sommeren er museet åpent med muligheter for individuelle omvisninger i bygningene.
UTC+10.30
UTC+10.30 er et belte av tidssoner som ligger ti timer og tretti minutter før standardtiden UTC. I 2008 omfattet UTC+10.30 følgende områder:
Eksterne lenker
Huso horario
Dawn (romsonde)
Planlegging og gjennomføring
Dawn skulle ved en oppskyting i juli da passert Mars i februar 2010, før dens ankomst til Vesta i oktober 2011, med påfølgende omløp. Deretter var planen å forsøke å sende sonden videre til dvergplaneten Ceres med ankomst der ca. august 2016.
Oppskytingen fant til slutt sted 27. september 2007. Planen var at Dawn skal gå inn i bane rundt Vesta i august 2011. Den 5. september 2012 forlot Dawn banen rundt Vesta og satte kurs for Ceres, som den gikk inn i bane rundt 6. mars 2015.
Carlo Ancelotti
Carlo Ancelotti (født 10. juni 1959) er en italiensk fotballtrener som er manager for den spanske klubben Real Madrid CF.
Ancelotti har en fortid som fotballspiller i AC Milan,, Parma, Reggiana og Chelsea FC og har to andreplasser i Serie A fra tiden i Juventus og en andreplass fra tiden i Parma. Han har vunnet Serie A og Mesterligaen med AC Milan.
Ancelottis kontrakt med Milan ble etter Mesterligaseieren 2007 forlenget til 2010. Han var en mulig kandidat til å ta over etter VM-sluttspillet samme år.
Den 1. juni 2009 ble det klart at han skulle overta Premier League-klubben Chelsea. I tiden hos Chelsea FC hjalp han dem til topps i Premier League 2009/10, Community Shield i 2009 og FA-cupen i 2010. Han fikk sparken etter 0-1 borte mot Everton FC den 22. mai 2011. Den 25. mai ble det klart at Ancelotti var ferdig som trener i Real Madrid.
28. september 2017 fikk han sparken som trener for Bayern München.
21. desember ble han ansatt som ny manager for den engelske klubben Everton FC.
Christian Hambro
John Christian Georg Hambro (født 18. mai 1946) er en norsk jurist og politiker. Hambro var administrerende direktør i Norges forskningsråd 1994–2004.
Hambro er sønn av Edvard Hambro.
Martin Peters
Martin Stanford Peters (født 8. november 1943 i Plaistow i London, død 21. desember 2019) var en britisk fotballspiller og en av spillerne på det laget som vant VM i 1966. Peters scoret også Englands mål nummer to i finalen mot.
Alf Ramsey, Englands landslagstrener, mente at Peters var henimot den perfekte fotballspiller med sin allsidighet, da han sa at «Martin Peters er ti år forut for sin tid». Martin Peters spilte på alle posisjoner, også målvakt, mens han spilte for West Ham United FC.
Martin Peters var fra landslagsdebuten i mai 1966 en selvskreven midtbanedirigent på det engelske landslaget. I 1970 ble han solgt fra West Ham til London-rivalene Tottenham Hotspur FC for rekordsummen 200 000 pund og som klubbspiller oppnådde han i 1972 å vinne UEFA-cupen og i 1973 Ligacupen med Tottenham. I 1975 ble han så solgt fra Tottenham til Norwich City FC (for 50 000 pund), der han ble kåret til årets spiller i klubben to år på rad, i 1976 og i 1977. I juli 1980 ble han spillende trener for Sheffield United FC. Fra januar til mai 1981 var han fulltidstrener for laget, men ble avskjediget etter at de rykket ned til fjerde divisjon.
I sine siste arbeidsår var Peters ansatt i forsikringsbransjen.
Han ble valgt inn i English Football Hall of Fame i 2006 for hans bidrag til engelsk fotball.
Peters ble utnevnt til medlem av Order of the British Empire.
Mělník
Mělník (IPA:) er en by i regionen Sentral-Böhmen i Tsjekkia.
Geografi
Mělník ligger cirka 35 kilometer nord for Praha, ved ved sammenløpet av elvene Vltava og Elben. Byen ligger på høyre side av Elben og er hovedstaden i det viktigste av Tsjekkias vindistrikter. Vinen herfra må ikke forveksles med vinen fra den bulgarske byen Melnik.
Utenfor byen ligger det store Mělník kullkraftverk med en installert effekt på 1 050 MW.
Severdigheter
Et vartegn for Mělník er slottet som ligger på en høyde like overfor Vltavas utløp i Elben.
St. Peter og Paulkirken (Kostel sv. Petra a Pavla) er utviklet fra et tidigere slottskapell fra det 11. århundret. Det firkantete tårnet er bevart fra denne tiden.
Prahaporten fra det 15. århundret er den gjenværende del av den gamle bymuren.
St. Ludmillakirken stammer fra 1583.
Rådhuset fra 1389 ble mot slutten av det 17. århundret omformet i barokkstil.
Spektrallinje
En spektrallinje er en mørk eller lys linje i et ellers uniformt og kontinuerlig spektrum, som følge av et over- eller underskudd av fotoner i et smalt frekvensområde, sammenlignet med nærliggende frekvenser.
Spektrallinjer er et resultat av virkningen mellom et kvantesystem (vanligvis atomer, men noen ganger molekyler eller atomkjerner) og enkelte fotoner.
Torodd
Torodd er et mannsnavn av norrønt opphav. Det er satt sammen av gudenavnet Þórr (Tor) og odd, 'spiss'. Navnet finnes også i versjonene Tor Odd, eller med bindestrek, Tor-Odd.
Torodd Idrettsforening er en idrettsforening fra Frogner i Oslo.
Tippeligaen 1994
Tippeligaen 1994 startet 21. april og sluttet 22. oktober. Det ble spilt 22 runder.
De tre lagene som rykket opp fra 1. divisjon før denne sesongen var Vålerenga, Strømsgodset og Sogndal.
Dette var siste året Tippeligaen besto av tolv lag. De to nederste lagene rykket ned, og på grunn av overgangen til en liga med 14 lag ble det ikke spilt kvalifiseringskamper på slutten av sesongen.
Toppscorer denne sesongen ble Harald Martin Brattbakk med 17 mål.
P.G.T. Beauregard
Pierre Gustave Toutant de Beauregard (født 28. mai 1818 i St. Bernard Parish i Louisiana, død 20. februar 1893 i New Orleans) var general for Amerikas konfødererte stater under den amerikanske borgerkrigen. Han ble etter krigen forfatter og politiker.
Tidlig liv
Beauregard ble født i St. Bernard Parish utenfor New Orleans i Louisiana, hvor familien hadde en sukkerplantasje. Beauregards familie var av fransk/spansk-kreolsk bakgrunn og han var det tredje barnet til Jacques Toutant-Beauregard og Hélène Judith de Reggio Toutant-Beauregard. Han fikk tre brødre og tre søstre. Han fikk skolegang ved privatskoler i New Orleans og på en fransk skole i New York City fra han var tolv år. Det var først da han begynte å snakke engelsk, da fransk var hans morsmål.
Tidlig militær og politisk karriere
Han utdannet seg til ingeniør og offiser ved West Point militærakademi og gikk ut i 1838.
Under den meksikansk-amerikanske krigen tjenestegjorde Beauregard under Winfield Scott som ingeniørsoldat, og ble i løpet av denne krigen i 1847 utnevnt til midlertidig kaptein, og midlertidig major under slaget ved Chapultepec 20. august 1847, da han ble såret i skulderen og låret, men var en av de første offiserene som rykket inn i Mexico by etter slaget.
Han vendte tilbake etter den mexicansk-amerikanske krigen i 1848, og i de neste tolv årene arbeidet han med å vedlikeholde, og bygge nye forsvarsverker i det sørlige USA. I 1858 stilte han til valg til borgermester i New Orleans som representant for både Whig Party og Det demokratiske parti, men tapte knepent for Gerald Stith som var kandidat fra Know-Nothingpartiet.
Ved hjelp av sin svoger John Slidell som var senator for Louisiana til USAs senat, lyktes det Beauregard å bli utnevnt til sjef for West Point 23. januar 1861, men bare fem dager senere trakk Louisiana seg ut av Unionen.
Borgerkrigen
Hans første oppdrag under borgerkrigen var å kommandere de konfødererte styrkene i Charleston hvor han utløste de første skuddene i krigen da han beordret ild mot unionsfortet Fort Sumter 12. april 1881. Fortets kommandant, Robert Anderson, som kapitulerte overfor Beauregard, hadde vært hans artilleriinstruktør ved West Point.
Beauregard ble den 21. juli samme år utnevnt til general, som en av tilsammen syv i den konfødererte hæren med full generalsgrad.
Langfjordelva (Sør-Varanger)
Langfjordelva er ei elv i Sør-Varanger kommune i Finnmark. Den renner mot nord fra Langfjordvatnet til den munner ut ved Langfjordeid innerst i Langfjorden. Selve Langfjordelva er bare 0,56 km lang, mens hele vassdraget er på 20,5 km.
P.G.T. Beauregard
Borgerkrigen
Tre måneder senere ledet Beauregard sammen med general Joseph E. Johnston konfødererte tropper til seier i det første slaget ved Bull Run, hvor de slo unionsgeneralen Irvin McDowell som hadde vært en av Beauregard tidligere klassekamerater ved West Point.
Langfjordelva (Sør-Varanger)
Ovenfor Langfjordvatnet består vassdraget av to hoveddeler. Fra sør kommer Storelva, som har utspring fra Trillinghaugan sørvest for Svanvik, og fra vest kommer Sagelva, som drenerer områdene vest for Langfjordvatnet.
Vassdraget ble i 1973 vernet mot kraftutbygging i Verneplan I for vassdrag.
P.G.T. Beauregard
Borgerkrigen
Han hadde kommandoen på den vestlige krigsskueplassen, og deltok blant annet i slaget ved Shiloh sammen med Albert Sidney Johnston. Etter dette fikk han igjen oppgaven med å forsvare Charleston, som han var ansvarlig for i perioden 1862 til 1864. I denne perioden slo han tilbake en rekke angrep fra både sjø- og landsiden i 1863. Han største bedrift kom da han forsvarte den viktige industribyen Petersburg i Virginia. Deretter assisterte han Robert E. Lee med å forsvare den konfødererte hovedstaden Richmond i juni 1864. Da han senere var ansvarlig for forsvaret Petersburg, klarte han dette med 2,200 mann mot Unionens 16,000. Dette slaget er kjent som det andre slaget ved Petersburg.
Han overgav seg til generalmajor William Tecumseh Sherman i april 1865, samtidig med hoveddelen av den konfødererte hæren.
Senere liv
Beauregard var etter borgerkrigen tilbakeholden med om å søke amnesti som tidligere sørstatsoffiser ved å offentlig sverge lojalitet til Unionen, men både Robert E. Lee og Johnston rådet ham til å gjøre det. Dette gjorde han for New Orleans' borgermester 16. september 1865, og han ble inkludert i det store amnestiet som ble utstedt av president Andrew Johnson 4. juli 1868. Hans siste rettighet som amerikanske statsborger, nemlig retten til å inneha politiske verv, ble gitt ham av president Ulysses S. Grant 24. juli 1876.
Etter krigen jobbet han lang tid med å gi frigitte slaver stemmerett. Han var også en demokrat som arbeidet for å få fjernet republikanernes styre under rekonstruksjonen av USA, spesielt i de sørlige statene.
Han fikk etter krigen også tilbud fra både Egypt og Romania om å bli sjef for hæren, men avslo og realiserte sine planer innenfor jernbanen og var president i New Orleans, Jackson & Mississippi Railroad fra 1865 til 1870, og New Orleans and Carrollton Railroad i årene 1866 til 1876.
I sitt virke i det siste selskapet fant han opp et nytt teknisk system for bytrikker. Hans arbeid var meget vellykket, også økonomisk, men han ble etter hvert avsatt av aksjeeierne som ønsket en mer direkte kontroll over selskapet.
Han døde i 1893 i New Orleans.
Tanzania under Sommer-OL 1972
Tanzania under Sommer-OL 1972. Femten sportsutøvere, alle menn fra Tanzania deltok i to sporter, boksing og friidrett under Sommer-OL 1972 i München. De vant ikke noen medaljer.
P.G.T. Beauregard
Minne
Beauregards bolig i New Orleans heter nå Beauregard-Keyes House og er et historisk museum.
Torodd Idrettsforening
Klubbens friidrettsgruppe, Torodd IF – Friidrett, er den mest aktive avdelingen i klubben.
Bastfluer
Bastfluer (Strongylophthalmyiidae) er en liten familie av slankbygde fluer. En art, Strongylophthalmyia ustulata, finnes i Norge nord til Møre og Romsdal. Lite er kjent om biologien til denne familien, der de fleste artene lever i Sørøst-Asia.
Utseende
Små (3,5 - 5,5 mm lange), slanke, svarte fluer, beina er gulaktige.
Hodet er rundt med store, runde fasettøyne. I den brede pannen sitter tre små punktøyne (ocelli). Langs innerkanten av hvert fasettøye er det fire kraftige børster, det er også et par børster ved punktøynene og et par i bakhodet, bak punktøynene. Antennene er små, runde, med en temmelig kraftig, hårete antennebørste (arista).
Kroppen er lang og slank og noe flattrykt, med tett hårkledning og ganske små børster. Vingene er av normal størrelse og form, fremkanten (costa) har ett tydelig brudd. Beina er lange og tynne, gulaktige. Bakkroppen er langt tilspisset hos hunnene.
Larvene er slanke, på undersiden av bakkroppen er det piggete felt som hjelper dem å få feste til underlaget.
Levevis
Lite er kjent om denne familiens levevis, men de er skogsinsekter. Hos i alle fall noen arter utvikler, larvene seg i fuktig, død ved.
Strongylophthalmyiidae gjennomgår en fullstendig forvandling, med et puppestadium.
Systematisk inndeling
Denne familien er tidligere vært en del av Tanypezidae.
Amtrak
Amtrak er merkevarenavnet til det statlige National Railroad Passenger Corporation (NRPC) – USAs største jernbaneselskap. Selskapet ble organisert i 1971 og har linjenett og passasjer- og godstransport over hele landet, samt i de canadiske storbyområdene Vancouver, Toronto og Montréal.
Amtrak ble grunnlagt som et svar på konstant fallende passasjertall i private jernbaneselskaper fra 1920-årene til 1970. Et kortvarig, men sterkt oppsving under andre verdenskrig hindret ikke personbilens fulle gjennombrudd på 1950-tallet, og senere konkurranse fra flytrafikk.
Amtrak ble dannet som et direkte svar og mottiltak mot nedgangen i togtrafikken, gjennom loven Rail Passenger Service Act i 1970, godkjent av president Richard Nixon. Amtrak ble bygd opp ved at morselskapet NRPC tilbød overtakelse av private togselskaper landet over. Den tidligere marineministeren William Graham Claytor Jr. ledet selskapet i de elleve årene som fulgte en periode med svake resultater i Carter-perioden 1977–81. Selskapet har lidd under sviktende finansiering og arbeidskonflikter, men har de siste årene fått et oppsving med årlige passasjertall på over 25 millioner. I budsjettåret 2013 (oktober 2012 til september 2013) var antall reisende nærmere 31,6 millioner, noe som var ny passasjerrekord for Amtrak.
Prioritet over godstog
En stadig kilde til forsinkelser på Amtraks tog har vært at de ulike private jernbaneselskapene som eier sporene har gitt sine egne (og andres) godstog høyere prioritet enn Amtraks passasjertog. I en lov vedtatt i 2008, skulle Amtrak og Federal Railroad Administration (FRA) utarbeide bransjestandarder som skulle gi passasjertogene prioritet over godstogene på privateide linjer. Godstogene er en større inntektskilde enn Amtraks passasjertog, og de privateide jernbaneselskapene protesterte og hevdet at Amtrak burde betraktes som en privat aktør som ikke kunne regulere den frie konkurransen i markedet. En føderal domstol ga de private jernbaneselskapene medhold, men 9. mars 2015 ble denne kjennelsen satt til side av USAs høyesterett med begrunnelsen at Amtrak var å betrakte som et regjerings-organ med føderal styringsrett.
Ingeborg Vibe
Ingeborg Marjory «Ingse» Vibe (født 10. mars 1882, død 26. juni 1945) var en norsk skuespiller.
Hun var aktiv ved Nationaltheatret 1906-14. Hun var en tid god venn av Edvard Munch som malte henne. Senere ble hun gift med handelsmann Heini Müller, og de to fikk sønnene Titus og Karl.
Golf under Sommer-OL 1900
Golf var for første gang en olympisk øvelse under sommer-OL i Paris i 1900. Det ble spilt en turnering for herrer og en for damer. Herrene spilte to runder (36 hull), mens kvinnene spilte en halv runde (9 hull). Spillere fra USA, Storbritannia, Frankrike og Hellas deltok.
Retrovirus
Retrovirus er en type virus som har RNA som arvestoff. De fleste av retrovirusene forårsaker sykdommer som blant annet aids og enkelte kreftformer hos pattedyr.
Disse virusene angriper virveldyr (i motsetning til bakteriofager, som angriper bakterier) og binder seg til celleoverflaten, for så å sende inn RNA-et sitt i cellen.
RNA-tråden fra viruset bygger opp en DNA-tråd, som binder seg til vertscellens DNA. Deretter er alt som trengs en liten trigger (feks. ved en infeksjon), og cellen setter igang produksjon av nye virus.
Flere celler ødelegges og immunforsvaret reduseres.
Globitel
Globitel er et industriselskap i Jordan som produserer teleutstyr og nettverksløsninger for GSM, UMTS og ulike mobil- og audiovisuelle standarder. Selskapet leverer særlig til teleselskaper i Midtøsten og Afrika.
Puslespill
Puslespill er et leketøy eller spill der det gjelder å sette sammen biter eller å løse oppgaver for å komme fram til et helhetlig bilde eller et svar. Å legge puslespill kan være et tidsfordriv, en underholdende lek og en hobby. Ordet puslespill kan i videre forstand også brukes om alle andre typer pusleoppgaver som består i å løse et problem, et mysterium eller en gåte med flere biter eller deler.
Historie
Den britisk kartografen John Spilsburys limte et kart over Europa på en treplate og saget ut de enkelte landene i 1766, dette regnes som verdens eldste puslespill. Puslespillet ble brukt som hjelpemiddel når barn skulle lære geografi. Fram til 1820-tallet fortsatte puslespillet primært å være et læremiddel i geografi.
På 1920-tallet begynte nye produksjonsmetoder å gjøre puslespill billigere, og dermed mer populært. Puslespillene ble ikke bare laget for barn men også litt vanskeligere for voksne. Å legge puslespill var mest populært på 1920- og 1930-tallet.
Noen av de største produsentene av puslespill er: Ravensburger, Schmidt, Jumbo, Clementoni, Gibsons, Grafika, Heye, Bluebird, Educa, Piatnik, Eurographics, Trefl, Buffalo, Cobble Hill, SunsOut, Anatolian og Kärnan.
Verdens største puslespill er "Travel around Art!" med 54,000 brikker, laget av Grafika i 2020. Det er 8,64 × 2,04 meter som blir et areal på 17.65 m2.
Eksempler
Et puslespill kan være:
Kuriositet
I logoen til Wikipedia ser man et puslespill.
Antonov An-24
Antonov An-24 (NATO-kallenavn Coke) er et passasjer- og transportfly produsert av ukrainske (tidligere sovjetiske) flyfabrikken Antonov. Det har 44 seter og er utstyrt med to turboprop-motorer. Det ble flydd første gang i 1960, og har en rekkevidde på 2400 km og en marsjhastighet på 450 km/h. Over 1000 eksemplarer ble bygget og omtrent 300 er fremdeles i tjeneste, spesielt i Samveldet av uavhengige stater og i Afrika.
Se også
Delt utvikling:
Lignende fly:
Navnesekvensen til Antonov: An-12 - An-14 - An-22 - An-24 - An-26 - An-28 - An-30
Ringstadbakken
Ringstadbakken, populær hoppbakke i Blaker i Sørum kommune. Bakken ble bygget i 1931 og var i bruk til og med 1959. Eier var Blaker IL, som tilhører Aurskog og Høland skikrets.
Ringstadbakken var arena for landsrenn, distriktsrenn, kretsrenn, inkl. kretsmesterskap og klubbrenn. Landsrennene ble alle avviklet i 1930-årene, og med følgende vinnere: 1933 og 1937: Alf Andersen, Sandaker, 1934: Sverre Ruud, Strømmen og Lillestrøm, 1935 og 1936: Sverre Henriksrud, BUL og 1939: Svenn Berg, Skansen.
Bakkerekorden var på 47 meter. Den ble satt av Arnfinn Bergmann, Lyn i vårhopprennet 1958.
Hoppbakken, som utenom konkurranserennene ble meget flittig brukt til trening, må antas å ha utgjort et viktig bidrag til utviklingen av hoppsporten på Romerike i tretti-, førti- og femtiårene.
Episke love i folkedigtningen
Episke love i folkedigtningen er en avhandling fra 1908 av den danske folkloristen Axel Olrik, trykt i Danske studier samme år.
På grunnlag av et stort materiale av folkeviser, myter, eventyr og sagn fra nesten hele Europa stiller her Olrik opp noen generelle lover for fortelleteknikken i den episke folkediktninga.
Chester bispedømme
Chester bispedømme er et av Den engelske kirkes bispedømmer med sete i Chester i Cheshire. Det dekker det historiske grevskapet Cheshire, som i tillegg til dagens grevskap også omfatter Wirral, Stockport og deler av Tameside. Katedralen er Chesterkatedralen i Chester.
Bispedømmet ble opprettet i 1541, under reformasjonen. Det ble utskilt av den vestlige delen av York erkebispedømme, og dekket opprinnelig både Cheshire og Lancashire. I 1847 ble Manchester bispedømme utskilt, og i 1880 Liverpool. Blackburn bispedømme ligger innenfor Chesters opprinnelige territorium; det ble utskilt fra Manchester i 1926.
Příbram
Příbram er en tsjekkisk by som ligger vest i de sentrale delene av landet. Den har cirka 35 500 innbyggere og ligger i regionen Sentral-Böhmen cirka 60 kilometer sørøst for Praha.
Ved Příbram ligger pilegrimskirken Svatá Hora (Det hellige fjell).
1977
1977 (MCMLXXVII) i den gregorianske kalenderen var et år uten skuddag som begynte på en lørdag.
Musikk
Karriere start
Opptredener
Debutalbum
Andre album
Togo under Sommer-OL 1972
Togo under Sommer-OL 1972. Åtte mannlige sportsutøvere fra Togo deltok i tre sporter, boksing, friidrett og sykling under Sommer-OL 1972 i München. Det var første gangen som Togo deltok i et OL, de vant ikke noen medaljer.
Kunstløp under Vinter-OL 1992
Under Vinter-OL 1992 i Albertville ble det arrangert fire øvelser i kunstløp.
Herrer
15. februar, 1992
Kvinner
21. februar, 1992
Parløp
11. februar, 1992
Sancai Tuhui
Sancai Tuhui (kinesisk: 三才圖會, pinyin: Sān​cái tú​huì​​), kompilert av Shanghai borgerne Wang Qi (王圻) og Wang Siyi (王思義), er en kinesisk encyclopedie (kjent den gang som en leishu) ferdigstilt i 1607 og publisert i 1609 under Ming-dynastiet, med illustrasjoner av ting fra de tre verdener himmel, jord og menneskehet. Oversettelser av tittelen har variert; på engelsk kjennes blant annet navnene «Illustrations of the Three Powers», «Collected Illustrations of the Three Realms», «Pictorial Compendium of the Three Powers». Den kinersiske tittelen består av ordene «Sancai» som ideomatisk sikter til de tre rikene himmel, jord og menneskehet, og «tuhui», som betyr samling av llustrasjoner.
Encyklopedien er organisert i 106 kapitler i 14 kategorier (astronomi, geografi, biografier, historie, biologi, og slikt), med tekst og illustrasjoner for artiklene. Reproduksjoner av encyklopedien utgis fremdeles i Kina.
Hundekjøring NM barmark 2009
NM i hundekjøring barmark ble arrangert av Ringerike Trekkhundklubb på Hønefoss den 10. og 11. oktober 2009.
Svein Ivar Moen tok tre gullmedaljer.
Norgesmestre:
Gull i Spark junior til Line Malin Blomstedt Asker Trekkhundklubb.
Gull i Vogn 4-spann til Svein Ivar Moen, Lillehammer.
Gull i Snøreløping kvinner til Solveig K. Aaseby, Nittedal.
Gull i Snøreløping Menn til Kristian Særtehaug, Hadeland.
Gull i SnøreSykkel Rekrutt til Mathilde Lutnæs Trysil Trekkhundklubb.
Gull i Spark Senior 2 hunder til Svein Ivar Moen Lillehammer.
Gull i Snøresykling til Tuva Steinsdatter Lem Bærum.
Gull i Snøresykling til Robin Johansen Nittedal.
Gull i Snøresykling Kvinner til Ann Karin Huseby, Hadeland, og Ninan Renate Karlsen, Asker.
Gull i Snøresykling menn til Viktor Sinding Larsen, Nittedal.
Gull i Vogn Senior 6-spann til Hege Ingebrigtsen Narvik Hundeklubb.
Kasakhstans herrelandslag i fotball
Kasakhstans herrelandslag i fotball representerer Kasakhstans herrelandslag i internasjonal fotball. Som tidligere Sovjetstat, debuterte de først i 1992. Frem til 2004 spilte de VM-kvalifisering som en del av Asia, men har nå blitt medlemmer i UEFA. I 2006 begynte de sin første EM-kvalifisering.
Historie
Kasakhstan spilte sin første kamp i juli 1992, og vant 1–0 over. Det første tapet kom først i april 1994, i deres sjette landskamp, men laget kunne ikke delta i offisielle turneringer før i juni 1996, da de spilte kvalifisering til Asiamesterskapet 1996. Kasakhstan vant 1–0 i den første kvalifiseringskampen mot, men tapte de neste tre kampene, og røk ut.
I 1997 begynte Kasakhstan på kvalifiseringen til VM 1998. I innledende gruppespill måtte Kasakhstan spille mot, som bare var ett poeng fra å kvalifisere seg til VM 1994. Kasakhstan vant både hjemme- og bortekampene og sikret seg plass i neste runde. Der ble laget sist i sin gruppe, med en seier over. Laget var ubeseiret på hjemmebane, men tapte alle sine fire bortekamper med en samlet målforskjell på 1–16.
Kasakhstan kom igjen opp mot Qatar i kvalifiseringen til Asia-mesterskapet 2000. Ett 1–3-tap i Qatar sendte Kasakhstan ut, tross seire over Jordan, Palestina og Pakistan. Kasakhstan var da blitt medlem av det vestasiatiske fotballforbundet, og spilte i Vest-Asia-mesterskapet i Jordan to måneder senere, hvor laget ble slått ut av Iran og Syria i gruppespillet.
Kvalifiseringen til VM 2002 ble avgjort på målforskjell. Kasakhstan trakk Irak, Nepal og Macao i sin gruppe, og spilte uavgjort i den første kampen mot Irak, mens begge to slo Nepal og Macao. Med en kamp igjen ledet Irak med tre mål, og tross Oleg Litvinenkos ledermål utliknet Irak med tre minutter igjen av første omgang og slo Kasakhstan ut på målforskjell.
I juni 2001 meldte Kasakhstans fotballunion seg ut av AFC, og de ble tatt opp i UEFA i april 2002, og måtte igjen vente flere år på kvalifiseringskamper. Kasakhstan spilte en rekke vennskapskamper mot europeiske lag, men klarte ikke å vinne en eneste, og tapte blant annet to ganger mot Færøyene. Laget deltok ikke i EM-kvalifiseringen 2004, og debuterte med 1–2 mot i kvalifiseringen til VM 2006. De tok i alt ett poeng, en uavgjort kamp i, og tapte de øvrige 11 kampene, blant annet med 0–6 hjemme mot. Kasakhstan klarte ikke en gang å score mål på hjemmebane.
I desember 2005 ansatte Kasakhstan nederlenderen Arno Pijpers som ny landslagstrener, og Pijpers har hjulpet det kasakhstanske landslaget på rett kjøl. De vant sin første kamp på fem år i juli 2006, med 4–1 over i en vennskapskamp, og tok også poeng fra  og  på bortebane i kvalifiseringen til EM 2008. Disse resultatene ble imidlertid fulgt opp av tre strake tap mot topplagene i gruppa, og Kasakhstan tapte også for under vennskapsturneringen King's Cup i Thailand i desember.